cyanic-selkie/wikianc huggingface dataset:
Βιργίλιος
Ο Πόπλιος Βεργίλιος Μάρων (Publius Vergilius Maro, 15 Οκτωβρίου 70 π.Χ. - 21 Σεπτεμβρίου 19 π.Χ.), ο οποίος αποκαλείται συνήθως Βιργίλιος, ήταν αρχαίος Ρωμαίος ποιητής της περιόδου του Οκταβιανού Αύγουστου. Έγραψε τρια τεράστια ποιήματα στην Λατινική λογοτεχνία: Βουκολικά, Γεωργικά και την Αινειάδα που θεωρείται το σπουδαιότερο Έπος της Ρωμαϊκής Αυτοκρατορίας. Στον Βιργίλιο χρεώνεται επιπλέον μια μεγάλη συλλογή από μικρότερα ποιήματα αλλά η αυθεντικότητα τους αμφισβητείται. Ο Βιργίλιος είχε σημαντικό ρόλο στην Δυτική Ευρωπαική λογοτεχνία, αυτό φαίνεται καθαρά στην Θεία Κωμωδία του Δάντη, εμφανίζεται σαν οδηγός του συγγραφέα στην Κόλαση και το Καθαρτήριο.
Βιογραφία
Τα βιογραφικά στοιχεία που σχετίζονται με τον Βιργίλιο στηρίζονται στο έργο που έγραψε ο φίλος του Ρωμαίος ποιητής Βάριος Ρούφος σχετικά με την ζωή του. Η βιογραφία αυτή ενσωματώθηκε στο έργο που έγραψε ο Σουητώνιος καθώς επίσης και στα Σχόλια που έγραψαν οι μετέπειτα Ρωμαίοι ποιητές Μαύρος Σέρβιος Ονοράτος και Δονάτος. Μερικά από τα Σχόλια είναι αλληγορικά και στηρίζονται μόνο στις ιστορίες από τα έργα του, για αυτό η εγγυρότητα των βιογραφικών του στοιχείων παραμένει πάντοτε προβληματική. Ο Βιργίλιος γεννήθηκε στο χωριό Andes (σημερινό Βιρτζίλιο (Virgilio)), κοντά στην πόλη Μάντοβα της βόρειας Ιταλίας στην Εντεύθεν των Άλπεων Γαλατία. Το όνομα του δείχνει ότι καταγόταν πιθανότατα από Ρωμαίους εποίκους στην περιοχή. Οι γονείς του ήταν ταπεινής καταγωγής, χωρικοί, ωστόσο φρόντισαν να λάβει την καλύτερη δυνατή μόρφωση. Ο ίδιος ο Βιργίλιος ωστόσο ισχυριζόταν ότι καταγόταν από οικογένεια γαιοκτημόνων που είχε τις κατάλληλες οικονομικές δυνατότητες. Μέχρι την ηλικία των δεκαέξι ετών εκπαιδεύεται στην Κρεμόνα και αργότερα στέλνεται στο Μιλάνο για ευρύτερες σπουδές. Την εποχή αυτή δείχνει ιδιαίτερο ενδιαφέρον για την ελληνική και λατινική φιλολογία, αλλά σύντομα έστρεψε το ενδιαφέρον του στην ποίηση.
Σύμφωνα με τον Ρόμπερτ Σέιμουρ Κόνγουεϊ η μόνη αρχαία πηγή που καταγράφει την πραγματική απόσταση ανάμεσα στις Άνδεις και την Μάντοβα ήταν ένα θραύσμα που διασώθηκε από το έργο του Μάρκους Βαλέριους Πρόβους που έζησε την εποχή του Νέρωνος (54 μ.Χ.-68 μ.Χ.). Ο Πρόβους θεωρεί ότι οι Άνδεις απέχουν 30 Ρωμαϊκά μίλια από την Μάντοβα, ο Ρόμπερτ Σέιμουρ Κόνγουεϊ το μεταφράζει ως 45 Χιλιόμετρα ή 28 Μίλια. Δεν είναι γνωστά πολλά στοιχεία για την οικογένεια του Βιργίλιου, ο πατέρας του ανήκε στο Γένος Βιργιλία και η μητέρα του στο γένος Μαγκία. Σύμφωνα με τον Κόνγουεϊ το γένος Βιργιλία σπάνια εμφανίζεται στην βόρεια Ιταλία, μόλις 8 φορές, πέρα από αυτές τις καταγραφές υπάρχουν άλλες δύο στην Βερόνα και το Καλβιζάνο. Ο Κόνγουεϊ θεωρεί ότι η επιγραφή από το Καλβιζάνο έχει σχέση με μια ευγενή του Βιργίλιου, η πόλη βρισκόταν 30 Ρωμαϊκά μίλια από την Μάντοβα κάτι που ταιριάζει με τις περιγραφές του Πρόβου για τις Άνδεις. Η επιγραφή αναφέρεται πιθανότατα σε μια γυναίκα΄την Βιργιλία που ζητάει από κάποιες θεότητες να προστατεύσουν κάποια άλλη γυναίκα από τον κίνδυνο. Ο Ρόμπερτ Σέιμουρ Κόνγουεϊ σημειώνει ότι οι προσφορές αυτής της μορφής ήταν συνηθισμένες εκείνη την εποχή στην Ρώμη ιδιαίτερα από μητέρες που οι κόρες τους ήταν έτοιμες να γεννήσουν ή βρίσκονταν σε κίνδυνο. Υπάρχει άλλη μια επιγραφή της ίδιας μορφής στο Καλβιζάνο στην οποία μία γυναίκα ζητάει από τις θεότητες να προστατεύσουν την αδελφή της.
Τα πρώτα έργα
Σε ηλικία 18 ετών βρίσκεται στη Ρώμη όπου σκόπευε αρχικά να σπουδάσει ρητορική, ιατρική και αστρονομία. Σύντομα το ενδιαφέρον του επικεντρώνεται στη φιλοσοφία και για τον λόγο αυτό επισκέπτεται τη Νάπολη όπου γίνεται μαθητής του επικούρειου φιλοσόφου Σείρωνα. Παράλληλα διδάσκεται και ελληνικά. Την ίδια εποχή ο Βιργίλιος ξεκινά να γράφει τα πρώτα του ποιήματα και σταδιακά αφοσιώνεται ολοένα και περισσότερο στην ποίηση. Επιστρέφοντας στη Ρώμη, ο Βιργίλιος συνδέεται φιλικά με τον Μαικήνα (Gaius Maecenas), πλούσιο Ρωμαίο, ευεργέτη των καλλιτεχνών και υπεύθυνο για την πολιτιστική προπαγάνδα υπέρ του νέου, αυτοκρατορικού καθεστώτος του Οκταβιανού. Από το 39 π.Χ. ο Βιργίλιος ανήκε στον κύκλο ποιητών του Μαικήνα και διατηρούσε φιλικές σχέσεις με τον Αύγουστο.
Στα σημαντικότερα πρώιμα έργα του Βιργίλιου, ανήκουν οι Εκλογές (Eclogae), μια συλλογή ποιημάτων βουκολικού περιεχομένου, γραμμένα την περίοδο 42-39 π.Χ. Μετά την ολοκλήρωση των Εκλογών, στο διάστημα 39-29 π.Χ., έγραψε τα Γεωργικά (Georgica), ένα αγροτικό ποίημα συνολικά τεσσάρων τόμων, αφιερωμένο στον Μαικήνα και στο οποίο περιγράφονται η ζωή και η εργασία των αγροτών της εποχής.
Αινειάδα
Η Αινειάδα (Aeneis) αποτελεί το σημαντικότερο έργο του Βιργίλιου. Το προπαγανδιστικό αυτό έργο τού ανατέθηκε από τον Οκταβιανό, τον πρώτο Ρωμαίο Αυτοκράτορα, στον οποίο είχε γνωρίσει τον Βιργίλιο ο Μαικήνας. Η Αινειάδα αποτελεί έπος μεγάλης ιστορικής σημασίας που επιπλέον καταξίωσε τον Βιργίλιο ως μείζονα ποιητή. Το έργο ολοκληρώθηκε σε διάστημα περίπου δέκα ετών και περιγράφει μέσα σε συνολικά δώδεκα τόμους το ηρωικό έπος του Αινεία, ο οποίος μετά την πτώση της Τροίας, ταξιδεύει και φθάνει μετά από πολλές περιπέτειες στην Ιταλία, όπου και ιδρύει τη Ρώμη. Τα έξι πρώτα βιβλία της Αινειάδας είναι γραμμένα στο πρότυπο της Οδύσσειας του Ομήρου, ενώ τα υπόλοιπα έξι ακολουθούν το παράδειγμα της Ιλιάδας. Η Αινειάδα έχει χαρακτήρα ανεξάρτητο από τον Όμηρο. Τα ομηρικά ποιήματα είναι το πιο τέλειο φυσικό έπος και η Αινειάδα είναι μίμηση τους, αλλά συνάμα είναι δημιούργημα καινούργιο και προσωπικό. Ο Αινείας είναι ένας νέος τύπος επικού ήρωα που δεν εντάσσεται σε κανένα σχήμα, καθώς τυραννιέται από διλήμματα σχετικά με το ηρωικό πεπρωμένο του. Η Αινειάδα συμβόλισε ουσιαστικά την ιστορική αποστολή της Ρωμαϊκής Αυτοκρατορίας και για το λόγο αυτό προωθήθηκε ως εθνικό έπος από το αυγούστειο καθεστώς.
Ο Βιργίλιος πέθανε το έτος 19 π.Χ. ενώ επισκεπτόταν την Ελλάδα. Κατά την επίσκεψή του στα Μέγαρα αρρώστησε από ελονοσία και πέθανε, ενώ επέστρεφε στη Νάπολη, στο σημερινό Μπρίντιζι. Στη διαθήκη του Βιργίλιου υπήρχε εντολή να μη δημοσιευτεί η ανολοκλήρωτη Αινειάδα, ωστόσο ο Οκταβιανός Αύγουστος διέταξε τη δημοσίευσή της με ελάχιστες παρεμβάσεις, αναγνωρίζοντας τη μεγάλη αξία του έργου.
Φήμη
Κατά τον Μεσαίωνα ο Βιργίλιος απέκτησε στην Ευρώπη τη φήμη μάντη και το όνομα του συνδέθηκε με μαγικές πρακτικές. Από την άλλη η Αινειάδα διδασκόταν στα σχολεία ως βασικό λατινικό κείμενο και ο ίδιος ο Βιργίλιος θεωρούνταν προφήτης του χριστιανισμού, με βάση μία αναφορά του έργου του σε ένα αναμενόμενο παιδί που θα αλλάξει τον κόσμο.
Εργογραφία
Σημείωση: Οι χρονολογίες είναι ενδεικτικές
Σχόλια
Κατηγορία:Αρχαίοι Ρωμαίοι διδακτικοί ποιητές Κατηγορία:Ρωμαίοι ποιητές Κατηγορία:ΛΟΑΤ πρόσωπα της Αρχαιότητας
Αλ-Ουάθικ
Ο Άλ-Ουάθικ ήταν ο Χαλίφης του Χαλιφάτου των Αββασιδών μεταξύ του 842 και 847.
Ήταν γιος του χαλίφη Αλ-Μουτασίμ και μιας Βυζαντινής σκλάβας. Γεννήθηκε στις 17 Απριλίου 812 (ορισμένες πηγές δίνουν διαφορετικές ημερομηνίες την περίοδο 811-813), στο δρόμο προς τη Μέκα. Πήρε το όνομά του από τον παππού του, χαλίφη Χαρούν αλ-Ρασίντ, και το τεκνώνυμο Αμπου Τζαφάρ.
Πηγές
Κατηγορία:Αββασίδες χαλίφηδες
Αγία Παρασκευή Βοιωτίας
Η Αγία Παρασκευή είναι χωριό του νομού Βοιωτίας του Δήμου Λεβαδέων. Πρόκειται για μικρό αγροτικό οικισμό που βρίσκεται στα δυτικά της Κωπαΐδας, κατά μήκος της παλιάς εθνικής οδού Αθήνας - Λαμίας. Παράγει ελαιόλαδο. Παλαιά ονομασία του χωριού ήταν Αγόριανη και ακόμη παλαιότερα Σκεπαστή Βρύση. Ο πληθυσμός του σύμφωνα με την απογραφή του 2011 είναι 164 κάτοικοι.
Βρίσκεται περίπου 13 χιλιόμετρα από την πρωτεύουσα του Νομού, Λιβαδειά, και περίπου 120 χιλιόμετρα από την Αθήνα. Καλύπτεται με υπεραστική συγκοινωνία (ΚΤΕΛ) προς την Αθήνα και προς την Λιβαδειά.
Ιστορικά στοιχεία
Η Αγία Παρασκευή υπήρξε συνδεδεμένη διοικητικά με το γειτονικό της μεγαλύτερο χωρίο, την Κορώνεια. Στο διάστημα 1912-1998, ανήκε στην κοινότητα Κορώνειας, στην συνέχεια στον Δήμο Κορώνειας και από το 2010 στον Δήμο Λεβαδέων. Ο πληθυσμός της Αγίας Παρασκευής παρουσιάζει ελαφριά αύξηση τις τελευταίες δεκαετίες.
Πορεία του πληθυσμού
Μετονομάστηκε επίσημα από Αγόριανη σε Αγία Παρασκευή το 1955
Εκδηλώσεις
Κάθε χρόνο στις 21 Μαΐου, ήμερα εορτασμού των Αγίων Κωνσταντίνου και Ελένης, γίνεται λιτανεία της εικόνας και διάφορες πολιτισμικές εκδηλώσεις. Στις 26 Ιουλίου ήμερα εορτασμού της Αγίας Παρασκευής γίνεται στην πλατεία του χωριού μουσική εκδήλωση με δημοτικά λαϊκά και ρεμπέτικα τραγούδια που διοργανώνει ο Μορφωτικός και Εκπολιτιστικός Σύλλογος Αγίας Παρασκευής.
Φεροϊκό αλφάβητο
To Φεροϊκό αλφάβητο βασίζεται στο Λατινικό αλφάβητο και αποτελείται από τα παρακάτω 29 γράμματα.
Διφορούμενη η ειδική προφορά
Το "Ð" δεν προφέρεται, καθώς χρησιμοποιείται για ιστορικούς λόγους. Το Á έχει διαφορετική προφορά από το Α, ακούγεται ως "οα", ένα ποτάμι λέγεται á στο Φεροϊκό. Τα γράμματα "i" και "y" έχουν την ίδια προφορά, όπως τα ι και η στα νέα ελληνικά. Τα γράμματα Í  και Ý λεγονται το πρώτο και δεύτερο ουϊ, έχουν την ίδια προφορά ουϊ. Το Α μπορεί να έχει δύο διαφορετικές προφορές, ως το ελληνικό άλφα και ως αια π.χ. το λέξι apa (Μαϊμού) προφέρεται αιάπα. Η δανική προφορά όπως στη λέξη Danmark (στο πρώτο αλφα, αι, δεν υπάρχει στο Φεροϊκό άλφα.
Κατηγορία:Λατινικά αλφάβητα
Παλαιών Πατρών Ευθύμιος Τορνίκος
Βιογραφικά στοιχεία
Κατάγονταν από οικογένεια ιερέων, ο ξαδελφός του Γεώργιος Τορνίκης ήταν μητροπολίτης Εφέσου και ο θείος του Ευθύμιος, μητροπολίτης Νέων Πατρών.
Αρχικά υπηρέτησε ως διάκονος στον Ναό της Αγίας Σοφίας στην Πάτρα. Διετέλεσε μητροπολίτης Παλαιών Πατρών το διάστημα 1180 με 1207 και ήταν ο τελευταίος ορθόδοξος μητροπολίτης πριν την εισβολή των Φράγκων κατακτητών το 1205, που είχε ως αποτέλεσμα την εκδίωξή του και την χηρεία της αρχιερατικής του περιφέρειας χωρίς ορθόδοξο ιεράρχη για μια περίοδο εκατό ετών. Έγραψε πολλά έργα, μονωδίες, λόγους και επιτάφιους.
Η Μούμια (ταινία, 1999)
Η ταινία κυκλοφόρησε στους κινηματογράφους παγκοσμίως το 1999 και ήταν εισπρακτικά μια μεγάλη επιτυχία, με έσοδα 415,9 εκατομμύρια δολάρια παγκοσμίως. Επίσης έλαβε κυρίως θετικές κριτικές. Η εισπρακτική επιτυχία οδήγησε στην παραγωγή της ταινίας Η Μούμια Επιστρέφει, συνέχεια της πρώτης, σε ένα spin-off, το The Scorpion King, καθώς και στην ταινία Η Μούμια: Η Αυτοκρατορία του Δράκου.
Εξωτερικοί σύνδεσμοι
Κατηγορία:Αμερικανικές ταινίες Κατηγορία:Ταινίες παραγωγής Universal Pictures Κατηγορία:Ταινίες του 1999 Κατηγορία:Αγγλόφωνες ταινίες Κατηγορία:Ταινίες γυρισμένες στην Αίγυπτο Κατηγορία:Αμερικανικές ταινίες τρόμου Κατηγορία:Ταινίες γυρισμένες στο Μαρόκο Κατηγορία:Ταινίες με μουσική σύνθεση Τζέρι Γκόλντσμιθ
Λιναγλιπτίνη
Μία από του στόματος δόση λιναγλιπτίνης (5 mg) απεκκρίνεται αναλλοίωτη κυρίως μέσω των κοπράνων ( ~80%), ενώ μικρό ποσοστό (~5%) αποβάλλεται μέσω των ούρων. Ο κύριος μεταβολίτης της στο πλάσμα είναι ο CD1790.
Διοργανώσεις Ε.Π.Σ. Φθιώτιδας 2015–16
Η πρωταθλήτρια ομάδα της ΕΠΣ Φθιώτιδας λαμβάνει μέρος στο Πρωτάθλημα Πρωταθλητριών ΕΠΣ, το οποίο διοργανώνεται από την Ελληνική Ποδοσφαιρική Ομοσπονδία (ΕΠΟ), με στόχο την άνοδο στη Γ΄ Εθνική ερασιτεχνική κατηγορία.
Ο θεσμός του κυπέλλου, αποτελεί ταυτόχρονα την πρώτη φάση του Κυπέλλου Ερασιτεχνών της ΕΠΟ. Η ομάδα που ανακηρύσσεται κυπελλούχος ΕΠΣ Φθιώτιδας, αποκτά το δικαίωμα συμμετοχής στο Κύπελλο Ερασιτεχνών.
Λιναγλιπτίνη
Μία από τις ανεπιθύμητες ενέργειες της λιναγλιπτίνης είναι ο πιθανός πόνος στις αρθρώσεις. Αντενδείκνυται για τη θεραπεία του σακχαρώδη διαβήτη τύπου 1 ή τη διαβητική κετοξέωση.
Παραπομπές
Κατηγορία:Αντιδιαβητικά φάρμακα Κατηγορία:Κιναζολίνες
Διοργανώσεις Ε.Π.Σ. Φθιώτιδας 2015–16
Πρωτάθλημα
Η δομή του πρωταθλήματος της Ε.Π.Σ. Φθιώτιδας είναι η εξής:
Α΄ Κατηγορία
Η κορυφαία κατηγορία διεξάγεται με τη συμμετοχή 18 συλλόγων. Η πρώτη στην τελική κατάταξη ομάδα διεκδικεί την άνοδο στη Γ΄ Εθνική μέσω του Ειδικού ερασιτεχνικού πρωταθλήματος και οι τέσσερεις ή και πέντε (αν δεν ανέβει κατηγορία τελικά η πρωταθλήτρια) τελευταίες ομάδες θα υποβιβαστούν. Η ομάδα του Αρχανίου δεν δήλωσε συμμετοχή και την θέση της πήρε ο Προμηθέας Στυλίδας. Πρωταθλήτρια για το 2015-16 αναδείχθηκε η ομάδα του Ολυμπιακού Λαμίας, χωρίς ωστόσο να καταφέρει να κερδίσει την άνοδο στην Γ΄ Εθνική οπότε και υποβιβάζονται οι πέντε τελευταίες ομάδες της βαθμολογίας.
Ανακατατάξεις ομάδων
Οι ακόλουθες ομάδες έχουν αλλάξει κατηγορία από την σεζόν 2014-15.
Προβιβάστηκαν από την Β' Κατηγορία
Υποβιβάστηκαν στην Β' Κατηγορία
Β΄ Κατηγορία
42 συνολικά ομάδες χωρισμένες σε 4 ομίλους συμμετείχαν στη Β΄ Κατηγορία. Μετά τη λήξη της κανονικής περιόδου ακολουθούν αγώνες κατάταξης μεταξύ των 4 πρώτων κάθε ομίλου από οπου θα προκύψει η πρωταθλήτρια για κάθε όμιλο που θα κερδίσει και την άνοδο στην Α΄ Κατηγορία της επόμενης περιόδου. Διεξάγονται επίσης και αγώνες play out μεταξύ των 4 τελευταίων ομάδων κάθε ομίλου, η τελευταία των play out σε κάθε όμιλο υποβιβάζεται.
Play off
Στα play off ανόδου συμμετέχουν οι τέσσερις πρώτες ομάδες κάθε ομίλου, σε διπλούς αγώνες, με τον πρώτο της βαθμολογίας να κερδίζει την άνοδο στην Α' Κατηγορία. Ο πρώτος κάθε ομίλου ξεκινάει με 3 βαθμούς, ο δεύτερος με 2 και ο τρίτος με 1. Στα play off υποβιβασμού συμμετέχουν οι τέσσερις τελευταίες ομάδες κάθε ομίλου, σε διπλούς αγώνες, με τον τελευταίο της βαθμολογίας να υποβιβάζεται στην Γ' Κατηγορία. Ο πρώτος κάθε ομίλου ξεκινάει με 3 βαθμούς, ο δεύτερος με 2 και ο τρίτος με 1.
Γ΄ Κατηγορία
8 σύλλογοι δήλωσαν συμμετοχή για το πρωτάθλημα της Γ΄ κατηγορίας, οι τρεις τελικά αποχώρησαν και δεν αγωνίστηκαν σε κανένα αγώνα. Πρωταθλήτρια αναδείχθηκε η ομάδα του Δαφνησιακού Αρκίτσας, πάντως μπορουν να «ανέβουν» στη Β΄ Κατηγορία της περιόδου 2016-17 όσες ομάδες το επιθυμούν.
Κύπελλο
Στο θεσμό του κυπέλλου συμμετέχουν τα σωματεία της Ε.Π.Σ. Φθιώτιδας. Το κύπελλο κατέκτησε ο Οπούντιος Μαρτίνου νικώντας στον τελικό τον Ολυμπιακό Λαμίας με 1-0.
Σούπερ Καπ
Στον τελικό συμμετέχουν η Μαλεσίνα 2008 (Πρωταθλητής Ε.Π.Σ. Φθιώτιδας 2014–15) και ο Α.Ο. Καμένων Βούρλων (Κυπελλούχος Ε.Π.Σ. Φθιώτιδας 2014–15).
Ελισάβετ της Έσσης (1503-1563)
Η Ελισάβετ, γερμ. Elisabet von Hessen (4 Μαρτίου 1503 - 4 Ιανουαρίου 1563) από τον Οίκο της Έσσης ήταν κόρη του λαντγράβου της Έσσης και με τους γάμους της έγινε πρώτα δούκισσα του Παλατινάτου-Τσβάιμπρυκεν και μετά δούκισσα του Παλατινάτου-Ζίμμερν-Σπόνχαϊμ.
Βιογραφία
Ήταν η τέταρτη κόρη του Γουλιέλμου Α΄, λαντγράβου της Κάτω Έσσης και της Άννας των Γουέλφων, κόρης του Γουλιέλμου Δ΄, δούκα του Μπράουνσβαϊγκ-Βολφενμπύτελ.
Οικογένεια
Παντρεύτηκε πρώτα το 1525 τον Λουδοβίκο Β΄ του Βίττελσμπαχ, δούκα του Παλατινάτου-Τσβάιμπρυκεν και είχε τέκνο:
Το 1532 απεβίωσε ο Λουδοβίκος Β΄ και η Ελισάβετ έκανε το 1541 δεύτερο γάμο με τον Γεώργιο, δούκα του Ζίμμερν-Σπόνχαϊμ και είχε ένα τέκνο:
Πηγές
Κατηγορία:Οίκος του Βίττελσμπαχ Κατηγορία:Παλατινές κόμισσες του Τσβάιμπρυκεν Κατηγορία:Γερμανίδες δούκισσες
Φατμά Σουλτάνα (κόρη του Ιμπραήμ Α΄)
Η Φατμά Σουλτάν (Οθ. Τούρκικα:فاطمة سلطان) (Τούρκικα: Fatma Sultan, 1642 - Σεπτέμβριος 1682) ήταν κόρη του σουλτάνου Ιμπραήμ Α΄ της Οθωμανικής Αυτοκρατορίας.
Βιογραφία
Γεννήθηκε τον Σεπτέμβριο του 1642, και ήταν κόρη του σουλτάνου Ιμπραήμ Α΄ και της συζύγου του Χατιτζέ Μουαζέζ Σουλτάν. Πέρασε τα παιδικά της χρόνια υπό τη φροντίδα της γιαγιάς της, Βαλιντέ Κιοσέμ Σουλτάν.
Τον Ιανουάριο του 1645, όταν ήταν ακόμη 3 ετών, παντρεύτηκε τον Σιλαχντάρ Γιουσούφ Πασά. Σκοπός ήταν να παραμείνει ο πασάς πιο κοντά στο παλάτι και τον σουλτάνο. Ωστόσο, ένα χρόνο αργότερα, το 1646, εκτελέστηκε από τον Σουλτάνο μετά από πειθώ των πολιτικών αντιπάλων του Γιουσούφ.
Ένα μήνα μετά την εκτέλεση του Γιουσούφ, παντρεύτηκε αυτή τη φορά τον καπετάνιο Φαζλί Φεζλουλάχ Πασά. Ωστόσο, αυτός ο γάμος δεν ολοκληρώθηκε και ο σύζυγός της πέθανε το 1657.
Δεν υπάρχουν ακριβείς πληροφορίες για την υπόλοιπη ζωή της. Ωστόσο, είναι γνωστό ότι πέθανε το 1682.
Πηγές
Κατηγορία:Πριγκίπισσες της Οθωμανικής Αυτοκρατορίας
Ποδοσφαιρική Συνομοσπονδία Νοτίου Αμερικής
Η Ποδοσφαιρική Συνομοσπονδία Νοτίου Αμερικής (ισπανικά: Confederación Sudamericana de Fútbol, CSF, CONMEBOL, πορτογαλικά: Confederação Sul-Americana de Futebol, μεταγραφή: ΚΟΝΜΕΜΠΟΛ) αποτελείται από 10 ομοσπονδίες ποδοσφαίρου και αποτελεί τη διοργανώτρια αρχή του διεθνούς ποδοσφαίρου στην Νότια Αμερική. Διοργανωνει το Κόπα Λιμπερταδόρες για τους συλλόγους, και το Κόπα Αμέρικα για τις εθνικες ομαδες.
Η CONMEBOL είναι ηπειρωτική συνομοσπονδία, υπεύθυνη σε ότι αφορά το ποδόσφαιρο στη Νότια Αμερική και είναι μία από τις έξι ηπειρωτικές συνομοσπονδίες της FIFA. Είναι παλαιότερη ηπειρωτική συνομοσπονδία στον κόσμο, ενώ τα κεντρικά γραφεία της βρίσκονται στο Λούκε της Παραγουάης. Η CONMEBOL είναι υπεύθυνη για την οργάνωση και τη διαχείρηση των μεγάλων διεθνών ποδοσφαιρικών διοργανώσεων της Νότιας Αμερικής. Με σύνολο 10 ομοσπονδίες μέλη, έχει τα λιγότερα μέλη όλων των συνομοσπονδιών στην FIFA.
Οι εθνικές ομάδες της CONMEBOL έχουν κερδίσει εννέα Παγκόσμια Κύπελλα της FIFA (πέντε η Βραζιλία, με την Αργεντινή και την Ουρουγουάη να έχουν από δύο τρόπαια η καθεμία), ενώ οι σύλλογοι της CONMEBOL έχουν κερδίσει 22 Διηπειρωτικά Κύπελλα και τέσσερα Παγκόσμια Κύπελλα Συλλόγων. Η Αργεντινή και η Ουρουγουάη έχουν επίσης κερδίσει δύο χρυσά Ολυμπιακά μετάλλια. Είναι, μαζί με την UEFA, η ισχυρότερη συνομοσπονδία στον κόσμο.
Τα προκριματικά του Παγκοσμίου Κυπέλλου της CONMEBOL έχουν βαθμολογηθεί ως τα πιο δύσκολα προκριματικά του κόσμου, καθώς διεξάγεται σε μορφή πρωταθλήματος, με όλες τις εθνικές ομάδες να αγωνίζονται μεταξύ τους σε εντός και εκτός έδρας αγώνες, τη συμμετοχή ορισμένων από τις κορυφαίες εθνικές ομάδες στον κόσμο, τις άσχημες κλιματολογικές συνθήκες, το μεγάλο υψόμετρο σε ορισμένες περιπτώσεις  τις ισχυρές έδρες και τους θερμούς υποστηρικτές.
Ιστορία
Το 1916, η πρώτη διοργάνωση του Νοτιοαμερικανικού Πρωταθλήματος Ποδοσφάιρου, γνωστού σήμερα ως Κόπα Αμέρικα, πραγματοποιήθηκε στην Αργεντινή για τον εορτασμό της εκατονταετηρίδας από την Διακήρυξη της Ανεξαρτησίας της Αργεντινής. Οι τέσσερις συμμετέχουσες ομοσπονδίες αυτής της διοργάνωσης συγκεντρώθηκαν για να δημιουργήσουν επίσημα ένα διοικητικό όργανο για να διευκολύνει την οργάνωση των αγώνων. Έτσι, ιδρύθηκε CONMEBOL στις 9 Ιουλίου του 1916, την ημέρα εορτής της Ανεξαρτησίας της Αργεντινής, ύστερα από πρωτοβουλία του Ουρουγουανού Έκτος Ριβαδάβια, με την έγκριση των ποδοσφαιρικών ομοσπονδιών της Αργεντινής, της Βραζιλίας, της Χιλής και της Ουρουγουάης. Το ιδρυτικό συνέδριο στις 15 Δεκεμβρίου του ίδιου έτους επικύρωσε την απόφαση.
Με την πάροδο των ετών, οι άλλες ομοσπονδίες ποδοσφαίρου στη Νότια Αμερική προσχώρησαν στη συνομοσπονδία, με τελευταία τη Βενεζουέλα το 1952. Η Γουιάνα, το Σουρινάμ και το γαλλικό υπερπόντιο διαμέρισμα της Γαλλικής Γουιάνας, ενώ ανοίκουν γεωγραφικά στη Νότια Αμερική, δεν αποτελούν μέλη της CONMEBOL. Αποτελούνται από ένα γαλλικό έδαφος, ένα πρώην βρετανικό έδαφος, και μια πρώην ολλανδική επικράτεια, και βρίσκονται κοντά στην Καραϊβική Θάλασσα, ενώ αποτελούν μέρος της Ποδοσφαιρική Συνομοσπονδία Βόρειας, Κεντρικής Αμερικής και Καραϊβικής (CONCACAF), κυρίως για λόγους ιστορικούς, πολιτιστικούς και αθλητικούς.
Μέλη
thumb|261px|Η θέση της ΚΟΝΜΕΜΠΟΛ στη Γη
Λογότυπο
thumb|100px|Επετειακό λογότυπο
Διοργανώσεις
Οι διοργανώσεις της ΚΟΝΜΕΜΠΟΛ γίνονται ετησίως με εξαίρεση τις διεθνείς διοργανώσεις.
Διοργανώσεις Ανδρών
Διοργανώσεις Γυναικών
Διοργανώσεις Τμημάτων Υποδομής
Ποδόσφαιρο σάλας
Ποδόσφαιρο άμμου
Εξωτερικοί σύνδεσμοι
Επίσημη ιστοσελίδα
Ηλίας Γεωργάκης
Ο '''Ηλίας Παν. Γεωργάκης''' είναι Έλληνας δημοσιογράφος και συγγραφέας, γεννημένος το 1960 στη Λευκάδα. Από το 1982 συνεργάζεται με την εφημερίδα «Τα Νέα». Νονός του είναι ο διάσημος ηθοποιός Ηλίας Λογοθέτης.
Βραβεύσεις
Το 2004 τιμήθηκε με το Βραβείο Ιδρύματος Προαγωγής Δημοσιογραφίας Μπότση για την εγκυρότητα των ρεπορτάζ που έχουν σχέση με την ασφάλιση και τα εργασιακά δικαιώματα. Εκλεγμένος εκπρόσωπος στο Μικτό Συμβούλιο της ΕΣΗΕΑ (Ένωση Συντακτών Ημερησίων Εφημερίδων Αθηνών), το 2005 βραβεύτηκε για τη δημοσιογραφική συμβολή του κατά του ρατσισμού και της ξενοφοβίας, στο πλαίσιο της κοινοτικής πρωτοβουλίας EQUAL.
Συγγραφικό Έργο
Έχει εκδώσει 5 ποιητικές συλλογές:
Στίχοι του έχουν μελοποιηθεί από γνωστούς Έλληνες συνθέτες.
Χρήσιμα Links
Το προσωπικό του Blog
Το Blog που διατηρεί στο site της εφημερίδας «Τα Νέα»
Άρθα που έχει γράψει για το site e-lefkas.gr
Κατηγορία:Έλληνες δημοσιογράφοι Κατηγορία:Νεοέλληνες ποιητές
Ευγενία Γκίνζμπουργκ
Η Ευγενία Γκίνζμπουργκ (Евге́ния Соломо́новна Ги́нзбург), 1904 − 1977 ήταν Ρωσίδα κοινωνιολόγος, παιδαγωγός και συγγραφέας, που στη δίνη των γεγονότων της μεγάλης κάθαρσης (αγγλ. Great Purge) καταδικάστηκε το 1938 σε 25 χρόνια εξορίας. Αν και μέλος με ταυτότητα κόμματος τού τότε σοβιετικού καθεστώτος κατηγορήθηκε το 1934 για συμμετοχής της σε μια «αντεπαναστατική τροτσκιστική ομάδα» και στη συνέχεια το 1938 καταδικάστηκε με την κατηγορία ότι ενεργούσε ως διπλή πράκτορας.
Γενικά
Εργάστηκε ως δημοσιογράφος και συνέχισε τις εργασίες της για την opus magnum όπου δημοσιεύθηκαν και τα απομνημονεύματά της: Ταξίδι στον Ανεμοστρόβιλο (αγγλικός τίτλος). Είχε τελειώσει το βιβλίο το 1967, αλλά δεν ήταν σε θέση να το δημοσιεύσει στην ΕΣΣΔ. Το χειρόγραφο στη συνέχεια στάλθηκε λαθραία στο εξωτερικό και δημοσιεύθηκε το 1967 από Mondadori στο Μιλάνο και Possev στη Φρανκφούρτη· από τότε έχει μεταφραστεί σε πολλές γλώσσες. Τελικά, απομνημονεύματά της χωρίστηκε σε δύο τμήματα, των οποίων οι ρωσικές τίτλοι είναι «Krutoi marshrut Ι" και "Krutoi marshrut ΙΙ" - ". Απότομες Διαδρομή" "Σκληρή Διαδρομή".
Μετά τον θάνατο του Ιωσήφ Στάλιν το (1953) και μετά από επαναλαμβανόμενες και έντονες εκκλήσεις της Γκίνζμπουργκ στις διάφορες αρχές η υπόθεσή της επανεξετάστηκε και στα γενικά πλαίσια της αποσταλινοποίησης επί Χρουτσώφ τελικά απελευθερώθηκε από την εξορία (στις 25 Ιουνίου 1955) και της επιτρέπεται να επιστρέψει στη Μόσχα.
Φιλμογραφία
Ένα βιογραφικό φιλμ με τίτλο Ταξίδι στο ανεμοστρόβιλο (Within the Whirlwind) φιλμογραφήθηκε από τον σκηνοθέτηr Marleen Gorris το 2008 με πρωταγωνίστρια στο ρόλο της Ευγενίας Γκίνζμπουργκ την ηθοποιό Έμιλυ Γουάτσον.
Στο βιβλίο της «Ταξίδι στον ανεμοστρόβιλο» μεταξύ άλλων γράφει:
«Στο στρατόπεδο γνώρισα πολλούς ανθρώπους που κατάφερναν να συνδυάζουν τη θρησκευτική λατρεία του Στάλιν με μια διορατική αίσθηση του τι συνέβαινε στη χώρα» -Ταξίδι στον ανεμοστρόβιλο
Παραπομπές
Κατηγορία:Ρώσοι απομνημονευματογράφοι Κατηγορία:Ρώσοι κοινωνιολόγοι Κατηγορία:Ρώσοι παιδαγωγοί Κατηγορία:Σοβιετικοί συγγραφείς Κατηγορία:Ρωσοεβραίοι
Εθνική Ιταλίας (ποδόσφαιρο ανδρών)
Η εθνική ομάδα ποδοσφαίρου της Ιταλίας εκπροσωπεί την Ιταλία στις διεθνείς διοργανώσεις ποδοσφαίρου και συντονίζεται από την Ιταλική Ομοσπονδία Ποδοσφαίρου. Η Εθνική Ιταλίας κατέχει τη δεύτερη θέση στις κατακτήσεις τροπαίων Παγκοσμίου Κυπέλλου (1934, 1938, 1982, 2006) με μόλις ένα λιγότερο από την Εθνική ομάδα της Βραζιλίας. Επίσης στην τροπαιοθήκη της ομάδας υπάρχει το Ευρωπαϊκό πρωτάθλημα 1968, και το Ευρωπαϊκό Πρωτάθλημα Ποδοσφαίρου 2020, ένα χρυσό ολυμπιακό μετάλλιο στους Ολυμπιακούς αγώνες του 1936 και δύο κεντρο-Ευρωπαϊκά Διεθνή Κύπελλα (1927-30, 1933-35).
Τα πρώτα παιχνίδια και τα δύο Παγκόσμια Κύπελλα (1910-1938)
Το πρώτο παιχνίδι της Εθνικής Ιταλίας διεξήχθη στο Μιλάνο στις 15 Μαΐου 1910 όπου οι Ιταλοί κέρδισαν τη Γαλλία με σκορ 6-2. Η ανταμοιβή για τους παίκτες που έπαιξαν σε εκείνο τον αγώνα ήταν κάποια πακέτα τσιγάρων που έριξαν οι περίπου 4,000 θεατές στον αγωνιστικό χώρο. Η πρώτη ενδεκάδα ποδοσφαιριστών ήταν: Ντε Σιμόνι, Βαρίσκο, Κάλι (Αρχηγός), Τρέρε, Φοζάτι, Καπέλλο, Ντεμπερνάρντι, Ρίτσι, Σεβενίνη, Λάνα, Μπιότσι. Η πρώτη επιτυχία σε διεθνή διοργάνωση ήρθε στους Ολυμπιακούς Αγώνες του 1928 στο Άμστερνταμ όπου κατέκτησε το χάλκινο μετάλλιο (3η θέση) μετά τη νίκη στον μικρό τελικό απέναντι στην Αίγυπτο με 11-3. Στο πρώτο παγκόσμιο Κύπελλο του 1930 παρότι η FIFA την προσκάλεσε να συμμετάσχει αρνήθηκε λόγω της μεγάλης περιόδου που θα κρατούσε το ταξίδι για την Ουρουγουάη. Στα επόμενα δυο παγκόσμια κύπελλα του 1934 και 1938 που έγιναν σε Ιταλία και Γαλλία αντίστοιχα η Εθνική Ιταλίας μέτρησε ισάριθμες κατακτήσεις του τροπαίου με προπονητή τον Βιττόριο Πότσο και μεγάλο αστέρι της ομάδας τον Τζιουζέπε Μεάτσα. Το 1934 νίκησε την Τσεχοσλοβακία στον τελικό που έγινε στη Ρώμη με 2-1 και το 1938 νίκησε την Ουγγαρία με 4-2.
Μετά τον 2ο Παγκόσμιο Πόλεμο (1946-1966)
Το 1949 οι παίκτες της Τορίνο ΦΚ που αποτελούσαν τους 10 από τους 11 παίκτες της Εθνικής Ιταλίας βρίσκουν τον θάνατο από αεροπορικό δυστύχημα γνωστό ως η Τραγωδία της Σουπέργκας. Αυτό αποδεκατίζει και αποκαρδιώνει την Εθνική Ιταλίας και την επόμενη χρονιά στο Παγκόσμιο Κύπελλο στη Βραζιλία το 1950 δεν κατάφερε να προχωρήσει πέραν του 1ου γύρου της διοργάνωσης. Σημαντικό είναι να σημειώσουμε ότι η ομάδα της Ιταλίας πήγε στη Βραζιλία με πλοίο λόγω του φόβου που υπήρχε για ενδεχόμενη νέα αεροπορική τραγωδία. Παρότι οι ιταλικοί σύλλογοι του Μιλάνο ΑΚ Μίλαν και Ίντερ κυριαρχούσαν σε διεθνές συλλογικό επίπεδο την ίδια κατάληξη είχαν και οι προσπάθειες το 1954, το 1962 και το 1966. Το 1966 μάλιστα η Εθνική Ιταλίας δέχτηκε μια ντροπιαστική ήττα από τη Βόρεια Κορέα με 0-1 παρότι πριν από την έναρξη του Κυπέλλου όλοι τη θεωρούσαν φαβορί για την κατάκτηση. Στο 1958 δεν κατάφερε να προκριθεί στην τελική φάση του Κυπέλλου. Δεν κατάφερε να βρεθεί ούτε και στην τελική φάση του Ευρωπαϊκού πρωταθλήματος του 1960 και το 1964 αποκλείστηκε στον γύρο των 16 από τη Σοβιετική Ένωση.
Πρωταθλητές Ευρώπης και φιναλίστ Παγκοσμίου Κυπέλλου (1968-1976)
Το 1968 η Ιταλία άφησε πίσω το άσχημο αγωνιστικό της πρόσωπο και επέστρεψε στις επιτυχίες μετά από 30 χρόνια με την κατάκτηση του Ευρωπαϊκού πρωταθλήματος του 1968 που έγινε στην Ιταλία νικώντας τη Γιουγκοσλαβία με 2-0 σε επαναληπτικό τελικό αφού το πρώτο παιχνίδι έληξε μετά την παράταση με 0-0 και ο κανονισμός του κτυπήματος πέναλτι δεν υπήρχε. Τα τέρματα του τελικού σημείωσαν ο Λουίτζι Ρίβα και ο Πιέτρο Αναστάσι στο 12΄ και 31΄ αντίστοιχα. Στο Παγκόσμιο Κύπελλο του 1970 στο Μεξικό η Εθνική Ιταλίας βρέθηκε στον τελικό με αντίπαλο της την Εθνική ομάδα της Βραζιλίας όπου έχασε το τρόπαιο. Παρόλο που έχασε το τρόπαιο όμως η ομάδα του 1970 θεωρείται ακόμη και σήμερα ως μια από τις καλύτερες ομάδες που υπήρξαν ποτέ στο αντιπροσωπευτικό συγκρότημα της Ιταλίας. Το 1974 η ομάδα όμως πάλι έμεινε στα χαμηλά στρώματα αφού αποκλείστηκε στη φάση των ομίλων από την Πολωνία και την Αργεντινή.
Για τρίτη φορά Παγκόσμιοι Πρωταθλητές (1978-1982)
Στο Παγκόσμιο Κύπελλο του 1978 μια νέα φουρνιά παικτών ξεχωρίζει στην Εθνική Ιταλίας με μεγαλύτερο αστέρι τον Πάολο Ρόσι. Το 1978 η Ιταλία είναι η μόνη εθνική ομάδα που κατάφερε να νικήσει την οικοδέσποινα και μετέπειτα κάτοχο του τίτλου Αργεντινή. Στον 2ο γύρο του Κυπέλλου που έγινε και αυτός σε ομίλους η Ιταλία βρέθηκε αντιμέτωπη με τη Δυτική Γερμανία, Αυστρία και Ολλανδία όπου βγήκε 2η στον όμιλο της και αγωνίστηκε για την 3η θέση με τη Βραζιλία όπου έχασε με 1-2 Στη συνέχεια η Ιταλία ανάλαβε τη διοργάνωση του Ευρωπαϊκού πρωταθλήματος του 1980 του πρώτου Ευρωπαϊκού πρωταθλήματος που ίσχυσε η απευθείας πρόκριση της οικοδέσποινας χώρας στην τελική φάση και την αύξηση των ομάδων από 4 σε 8. Και σε αυτή τη διοργάνωση η Εθνική Ιταλίας πήρε την 4η θέση χάνοντας από την Τσεχοσλοβακία στον μικρό τελικό στα πέναλτι. Το 1982 η ποδοσφαιρική Ιταλία αντιμετωπίζει προβλήματα με το σκάνδαλο που ανακαλύφθηκε για στημένα παιχνίδια στη Σέριε Α. Στο κατηγορητήριο υπήρχαν και ποδοσφαιριστές που έπαιζαν στην Εθνική όπως ο Πάολο Ρόσι. Αυτό προκάλεσε προβλήματα στην αποστολή της ομάδας για το Παγκόσμιο Κύπελλο του 1982. Τα προβλήματα διογκώθηκαν μετά τις 3 συνεχόμενες ισοπαλίες στη φάση των ομίλων που αν και έφεραν την πρόκριση στην Ιταλία έφεραν και τη μουρμούρα από τους οπαδούς. Αυτό οδήγησε στην απόφαση να μην γίνονται δηλώσεις στα ΜΜΕ από κανένα μέλος της Εθνικής ομάδας εκτός από τον Ντίνο Τζοφ αρχηγό της ομάδας και τον προπονητή της ομάδας Έντζο Μπεάρζοτ. Στον δεύτερο γύρο που έγινε επίσης σε ομίλους η Ιταλία κληρώθηκε να παίξει με τα 2 μεγάλα φαβορί για εκείνο το Παγκόσμιο Κύπελλο. Την Αργεντινή και τη Βραζιλία. Η Ιταλία και στους 2 αγώνες μέτρησε ισάριθμες νίκες με 2-1 απέναντι στην Αργεντινή και 3-2 απέναντι στη Βραζιλία. Το παιχνίδι με τη Βραζιλία θεωρείται ένα από τα ιστορικότερα παιχνίδια στο Παγκόσμιο Κύπελλο με την Ιταλία να παίρνει 2 φορές προβάδισμα στο παιχνίδι με γκολ του Πάολο Ρόσι, αλλά να ισοφαρίζεται και τις 2 φορές με τον Ρόσι όμως να πετυχαίνει γκολ ξανά στο 74΄. Με τη δυναμική του 2ου γύρου ο Πάολο Ρόσι κατάφερε να αποκλείσει και στα ημιτελικά την Πολωνία με 2 δικά του τέρματα. Στο τελικό η Ιταλία αντιμετώπισε τη Δυτική Γερμανία με τον Πάολο Ρόσι για ακόμα μια φορά να ανοίγει το σκορ στο δεύτερο ημίχρονο και τους Ταρντέλι και Αλεσάντρο Αλτομπέλι να ολοκληρώνουν τον θρίαμβο για την Ιταλία. Το μόνο που κατάφερε η Δυτική Γερμανία ήταν να μειώσει το σκορ 8 λεπτά πριν το τέλος του παιχνιδιού. Το τέλος του Παγκοσμίου Κυπέλλου βρίσκει την Ιταλία Κυπελλούχο τον Ρόσι να κατακτά το Χρυσό παπούτσι της διοργάνωσης και τον Ντίνο Τζοφ να γίνεται ο γηραιότερος παίκτης που κατάκτησε το Παγκόσμιο Κύπελλο (40 χρονών).
Σκαμπανεβάσματα (1984-2004)
Για 20 χρόνια μετά την κατάκτηση του Παγκοσμίου Κυπέλλου του 1982 η Ιταλία παρόλο που ήταν σταθερά μέσα στην ελίτ των εθνικών ομάδων δεν κατάφερε να κατακτήσει κάποιο τρόπαιο με συνεχή σκαμπανεβάσματα στην πορεία της. Στο Ευρωπαϊκό Πρωτάθλημα του 1984 δεν κατάφερε να προκριθεί στην τελική φάση και έμεινε στη φάση των 16 όπου αποκλείστηκε από την οικοδέσποινα Γαλλία. Το Παγκόσμιο Κύπελλο του 1990 διεξήχθη στην Ιταλία με την εθνική ομάδα όμως της χώρας παρόλο το καλό της ξεκίνημα (δεν δέχτηκε ούτε ένα τέρμα στους πρώτους 5 αγώνες) να χάνει στους ημιτελικούς στα πέναλτι από την Αργεντινή. Στο μικρό τελικό νίκησε την Αγγλία με 2-1 κατακτώντας έτσι στην 3η θέση χωρία να έχει χάσει ούτε ένα παιχνίδι, στην κανονική διάρκεια ή στην παράταση! Στη συνέχεια η Ιταλία απέτυχε να προκριθεί στην τελική φάση του Ευρωπαϊκού πρωταθλήματος το 1992. Το 1994 στο Παγκόσμιο Κύπελλο η Ιταλία ξεκίνησε με ήττα αλλά στη συνέχεια της διοργάνωσης με ηγέτη τον Ρομπέρτο Μπάτζιο κατάφερε να βρεθεί μέχρι τον τελικό της διοργάνωσης και να παλέψει για το τρόπαιο για 120 λεπτά. Στη διαδικασία των πέναλτι ο παίκτης που την πήρε στον τελικό έγινε ο μοιραίος παίκτης για την εθνική Ιταλίας χάνοντας το τελευταίο πέναλτι κτυπώντας το οριζόντιο δοκάρι. Στο Ευρωπαϊκό πρωτάθλημα του 1996 η Ιταλία για ακόμη μια φορά συνέχισε τα σκαμπανεβάσματα της και δεν συνέχισε πέραν της φάσης των ομίλων. Στο Παγκόσμιο Κύπελλο του 1998 η Ιταλία αποκλείστηκε στα προημιτελικά της διοργάνωσης από την οικοδέσποινα Γαλλία στα πέναλτι με 4-3. Στο μουντιάλ αυτό ο Ρομπέρτο Μπάτζιο έγινε ο πρώτος και ο μοναδικός μέχρι στιγμής παίκτης που σκόραρε σε 3 διαφορετικά Παγκόσμια Κύπελλα. Στο Ευρωπαϊκό πρωτάθλημα του 2000 βρέθηκε ξανά αντιμέτωπη με τη Γαλλία αυτή τη φορά όμως για τον τελικό της διοργάνωσης. Για ακόμα μια φορά όμως ήταν αυτή που βγήκε χαμένη από αυτή την αναμέτρηση και αρκέστηκε στην 2η θέση του τουρνουά. Στο Παγκόσμιο Κύπελλο το 2002 η Ιταλία προχώρησε στη φάση των 32 μετά από 1 νίκη 1 ισοπαλία και μια ήττα. Στη φάση όμως των 32 η Ιταλία βρέθηκε αντιμέτωπη με τη συνδιοργανώτρια του Μουντιάλ και εκεί έχασε με 1-2 στην παράταση με γκολ του Αν Γιουνγκ Χουάν που αγωνιζόταν εκείνη την περίοδο στην ιταλική ομάδα Περούτζια Κάλτσιο. Στο Ευρωπαϊκό πρωτάθλημα του 2004 η Ιταλία δεν κατάφερε να προκριθεί από τη φάση των ομίλων μετά από τριπλή ισοβαθμία μεταξύ Δανίας, Σουηδίας και Ιταλίας.
Προπονητές
Στις πρώτες χρονιές μέχρι και το 1967 που υπήρξε η Εθνική Ιταλία ήταν σύνηθες να αναλαμβάνει την ομάδα μια Τεχνική επιτροπή που είχε τον ρόλο του προπονητή.
Ζόργιανη Ιωαννίνων
Η Ζόργιανη ή Ζώριανη είναι πολύ μικρό ημιορεινό χωριό της Ηπείρου στην Περιφερειακή Ενότητα Ιωαννίνων το οποίο είναι κτισμένο στις δυτικές πλαγιές του όρους Κολοβού σε υψόμετρο 570 μέτρα. Απέχει 43 χιλιόμετρα (οδικά) Δ.-ΝΔ. από την πόλη των Ιωαννίνων και 36 χλμ. ΝΔ. από την Ελεούσα (έδρα του δήμου). Σύμφωνα με μια άποψη το όνομα Ζώριανη προέρχεται από τον γαιοκτήτη και αξιωματούχου του Δεσποτάτου της Ηπείρου Μιχαήλ Ζωριάνου που κτήμα του ήταν η γύρω περιοχή στα τέλη του 13 και αρχές 14 αιω. κατά τη διάρκεια της δεσποτείας του Θωμά Αγγέλου του Κομνηνού. Ως οικισμός αναφέρεται επίσημα μετά την απελευθέρωση της Ηπείρου με την ονομασία Ζώριανη το 1919 στο ΦΕΚ 184Α - 19/08/1919 να προσαρτάται στην τότε κοινότητα Χήνκας. Σύμφωνα με το σχέδιο Καλλικράτης, μαζί με τη Χίνκα και τη Λάλιζα αποτελούν τη τοπική κοινότητα Χίνκας της δημοτικής ενότητας Μολοσσών που υπάγεται στο δήμο Ζίτσας και σύμφωνα με την απογραφή 2011 απογράφονται 9 κάτοικοι.
Εθνική Ιταλίας (ποδόσφαιρο ανδρών)
Τρέχουσα σύνθεση
Συμμετοχές και γκολ μέχρι τις 8 Σεπτεμβρίου 2019, μετά τον αγώνα με τη Φινλανδία.
Παίκτες με τις περισσότερες συμμετοχές
Μέχρι τις 26 Μαρτίου 2019, οι παίκτες με τις περισσότερες συμμετοχές στην εθνική ομάδα:
Έντονη γραφή είναι για τους παίκτες που συνεχίζουν να παίζουν.
Παίκτες με τα περισσότερα Τέρματα
Μέχρι της 8 Οκτωβρίου 2010, οι παίχτες με τα περισσότερα τέρματα στην εθνική ομάδα:
Η έντονη γραφή είναι για τους παίκτες που συνεχίζουν να παίζουν.
Εξωτερικοί σύνδεσμοι
Κατηγορία:Εθνική Ιταλίας (ποδόσφαιρο)
Πλάτανος Αχαΐας
Με το όνομα Πλάτανος υπάρχουν δύο οικισμοί στην Αχαΐα:
Σημείωση
Στην Αχαΐα υπάρχει επίσης και ο οικισμός Παραλία Πλατάνου στο Δήμο Αιγιαλείας.
Ντέιβιντ Νίβεν
μικρογραφία|250x250εσ|Ο Νίβεν με τον [[Έρολ Φλιν στην ταινία του 1938 Οι αερομαχίες του δυτικού μετώπου]] μικρογραφία|250x250εσ|Ο Νίβεν με τη [[Λορέτα Γιανγκ στην ταινία του 1939 Αιώνια δική σου]] μικρογραφία|250x250εσ|Ο Νίβεν στο τρέιλερ της ταινίας του 1950 Τ' αηδόνια κάνουν σερενάτα Ο Ντέιβιντ Νίβεν (αγγλ.: James David Graham Niven, 1 Μαρτίου 1910 - 29 Ιουλίου 1983) ήταν Άγγλος ηθοποιός του κινηματογράφου βραβευμένος με Όσκαρ Α' Ανδρικού Ρόλου για την ταινία του 1958 Χωριστά τραπέζια (Separate Tables), όπου ερμήνευσε το ρόλο ενός σεξουαλικά διεστραμένου ταγματάρχη εν αποστρατεία. Ο ρόλος αυτός του χάρισε επίσης τη Χρυσή Σφαίρα Καλύτερης Ανδρικής Ερμηνείας σε Δραματική ταινία καθώς και το βραβείο των κριτικών της Νέας Υόρκης.
Ο ηθοποιός φοίτησε σε στρατιωτικό κολέγιο και κατάφερε να φτάσει μέχρι και το βαθμό του υπολοχαγού πριν τον κερδίσει η υποκριτική. Η πρώτη του κινημαγραφική εμφάνιση ήταν στην αγγλική ταινία του 1932 There Goes the Bride. Έπειτα ταξίδεψε στο Χόλιγουντ όπου συμμετείχε ως κομπάρσος σε θρυλικές ταινίες όπως η Κλεοπάτρα (Cleopatra, 1933) του Σέσιλ Ντε Μιλ και η Ναυτική ανταρσία (Mutiny on the Bounty, 1935) του Φρανκ Λόιντ. Η εμφάνισή του στην ταινία του Λόιντ τράβηξε την προσοχή του παραγωγού Σάμιουελ Γκόλντγουιν ο οποίος τον προσέλαβε. Έτσι ο ηθοποιός έλαβε σημαντικούς ρόλους στις ταινίες Χαμένα νιάτα (Dodsworth, 1936), Η επέλαση της ελαφράς ταξιαρχίας (The Charge of the Light Brigade, 1936), Ο αιχμάλωτος της Ζέντα (The Prisoner of Zenda, 1937) και Ανεμοδαρμένα ύψη (Wuthering Heights, 1939). Η εμφάνισή του στην ταινία του 1939 Αριστοκράτης φαντομάς (Raffles) πλάι στην Ολίβια Ντε Χάβιλαντ στέφθηκε με επιτυχία, αλλά μεσολάβησε ο Β' Παγκόσμιος Πόλεμος και ο Νίβεν αναγκάστηκε να επιστρέψει στην Αγγλία για να πολεμήσει. Μετά τη λήξη του πολέμου πρωταγωνίστησε στην ταινία των Πάουελ και Πρέσμπεργκερ Ζήτημα ζωής και θανάτου (A Matter of Life and Death, 1945) που τον καθιέρωσε, καθώς και στις ταινίες Ένας άγγελος στη Γη (The Bishop's Wife, 1946) και Φως μες στην τρικυμία (Enchantment, 1948). Κατά τη δεκαετία της δεκαετίας του 1950 ερμήνευσε με επιτυχία το ρόλο του Φιλέα Φογκ στην ταινία Ο γύρος του κόσμου σε 80 μέρες (Around the world in 80 days) που αποτελεί κινηματογραφική μεταφορά του ομώνυμου μυθιστορήματος του Ιουλίου Βερν. Σημαντική θέση στη φιλμογραφία του ηθοποιού κατέχουν επίσης οι ταινίες: Το γαλάζιο φεγγάρι (The Moon is Blue, 1953), Καμαριέρης για όλες τις δουλειές (My Man Godfrey, 1957), Καλημέρα θλίψη (Bonjour Tristesse, 1958), Τα κανόνια του Ναβαρόνε (Guns of Navarone, 1961), Ο ροζ πάνθηρας (The Pink Panther, 1963) και Τζέιμς Μποντ 007 - Καζίνο Ρουαγιάλ (Casino Royale, 1967).
Εξωτερικοί σύνδεσμοι
Κατηγορία:Βραβευμένοι με Όσκαρ Α' Ανδρικού Ρόλου Κατηγορία:Βραβευμένοι με Χρυσή Σφαίρα Καλύτερου Ηθοποιού (Δραματικές ταινίες) Κατηγορία:Άγγλοι άνδρες ηθοποιοί κινηματογράφου Κατηγορία:Άγγλοι άνδρες ηθοποιοί τηλεόρασης Κατηγορία:Άγγλοι άνδρες ηθοποιοί θεάτρου Κατηγορία:Βραβευμένοι με Χρυσή Σφαίρα Καλύτερου Ηθοποιού (Κωμωδίες ή Μιούζικαλ)‎
Καραχία
Η Καραχία (Carajía ή Karijia) είναι αρχαιολογικός τόπος του Περού και συγκεκριμένα στην κοιλάδα Ουτκουμπάμπα (Utcubamba Valley). Βρίσκεται 48 χ.μ. βορειοδυτικά από την Τσατσαπόγια. Περιλαμβάνει οκτώ μούμιες σε όρθιους σαρκοφάγους στο πλευρό ενός κρημνού. Οι μούμιες είναι φτιαγμένες από πηλό και φυτικά προϊόντα όπως κλαδιά και φύλλα. Δημιουργήθηκαν το 1470 από τους αρχαίους Τσατσαπόγια, την περίοδο που ο πολιτισμός τους αντιμετώπιζε τους στρατούς των Ίνκα.
Καραχια
Κάρλος Σάινθ (ο νεότερος)
Ο Κάρλος Σάινθ Βάσκεθ δε Κάστρο (ισπανικά: Carlos Sainz Vázquez de Castro Cenamor Rincón Rebollo Virto Moreno de Aranda Don Per Urrielagoiria Pérez del Pulgar, Μαδρίτη, 1 Σεπτεμβρίου 1994) είναι Ισπανός οδηγός αγώνων, στη Φόρμουλα 1 και αγωνίζεται για τη Σκουντερία Φερράρι. Ο Κάρλος ξεκίνησε την καριέρα του στη Φορμουλα 1 το 2015 με την ομάδα της Toro Rosso αντικαθιστώντας τον Daniel Kvyat μέχρι και τα μέσα της σεζόν του 2017 όπου και κατάφερε να κερδίσει συνολικά 118 βαθμούς. Τον Οκτώβριο του 2017 αποσπάστηκε στη Renault όπου και έμεινε μέχρι το 2018 κερδίζοντας 58 βαθμούς. Το 2019 αποσπάστηκε στη McLaren όπου αντικατέστησε τον Fernando Alonso. Ο Κάρλος με τη McLaren έμεινε μέχρι το 2020 όπου κατέκτησε 2 φορές το βάθρο (podium) και συνολικά 201 βαθμούς. Ο Κάρλος αποσπάστηκε το 2021 στην ομάδα της Ferrari όπου αντικατέστησε τον Sebastian Vettel. Μέχρι στιγμής έχει κερδίσει 2 πόντιουμ με την ομάδα της Φεράρι.
Σύντομο βιογραφικό
Γεννήθηκε στη Μαδρίτη κι είναι γιος του παλαίμαχου οδηγού ράλι Κάρλος Σάινθ Θεναμόρ. Το 2012 συμμετείχε στη Βρετανική και στην Ευρωπαϊκή Φόρμουλα 3 με την ομάδα Carlin Motorsport.
Απόσπαση στη Renault Sports
Στις 7 Οκτωβρίου του 2017 αμέσως μετά τη λήξη των Δοκιμών Κατάταξης του Γκραν Πρι Ιαπωνίας, ο μάνατζερ του Βρετανού οδηγού της Renault Sports Τζόλυον Πάλμερ ανακοίνωσε πως το συγκεκριμένο Γκραν Πρι θα' ταν το τελευταίο στο οποίο θα έτρεχε ο πελάτης του με τη συγκεκριμένη ομάδα. Απ' αυτό των ΗΠΑ το οποίο θα λάβει χώρα στις 22 Οκτωβρίου τη θέση του θα πάρει ο Κάρλος Σάινθ Jr ο οποίος θα βρίσκεται σ' αυτή τη θέση και το 2018. Το συμβόλαιο του Πάλμερ με τη Renault Sports θα λήξει τα μεσάνυχτα της Δευτέρας 9 Οκτωβρίου 2017 και την ίδια στιγμή θα ξεκινήσει να ισχύει το συμβόλαιο απόσπασης του Σάινθ Jr στην ίδια ομάδα το οποίο θα λήξει τα μεσάνυχτα της Δευτέρας 31 Δεκεμβρίου 2018. Άρα απ' το Γκραν Πρι των ΗΠΑ η Τόρο Ρόσο θα επαναφέρει στη δράση το Ρώσο Ντανιίλ Κβίατ ενώ ο Γάλλος Πιερ Γκασλί θα μονιμοποιηθεί στο 2ο μονοθέσιο και θ' αφήσει στην άκρη τη διεκδίκηση του τίτλου στη Super Formula. Αυτό επειδή ο τελευταίος αγώνας εκείνου του Πρωταθλήματος θα γίνει την ίδια ημερομηνία με το Γκραν Πρι των ΗΠΑ. Τέλος το γεγονός πως ο Πάλμερ θα έφευγε κάποτε απ' τη Renault μας ήταν γνωστό απ' τον Ιούλιο και σ' αυτή την απόφαση της ομάδας δεν έπαιξε ρόλο μόνο η άσχημη απόδοσή του καθώς ο μοναδικός αγώνας στον οποίο τερμάτισε εντός των βαθμών ήταν το Γκραν Πρι Σιγκαπούρης αλλά και το γεγονός πως ο ίδιος ζήτησε απ' τον Αγωνιστικό Διευθυντή της ομάδας Σιρίλ Αμπιτεμπούλ να τον αποδεσμεύσουν απ' το συμβόλαιο το οποίο έχει με την ομάδα μετά το τέλος του Γκραν Πρι Ιαπωνίας επειδή θέλει να σκεφτεί τι θα κάνει την επόμενη χρονιά.
Απόσπαση στη Μακλάρεν
Στις 18 Αυγούστου του 2018 η Μακλάρεν εξέδωσε ανακοίνωση στην οποία ανέφερε πως από το 2019 ο Σάινθ θα πήγαινε ως αποσπασμένος οδηγός εκεί και θ' αντικαθιστούσε το συμπατριώτη του Φερνάντο Αλόνσο ο οποίος είχε αποφασισει ν' αποσυρθεί στο τέλος της σεζόν. Μετά από μια κακή αρχή στην Αυστραλία αλλά και με τον ίδιο να εμπλέκεται σε συγκρούσεις που έγιναν στο Μπαχρέιν και στη Κίνα, βρήκε τον ρυθμό που ήθελε, σκοράροντας σημαντικούς πόντους για τον ίδιο και την ομάδα του. Στη Βραζιλία, ξεκινώντας από την 20η θέση, κατάφερε να τερματίσει στην 4η θέση του βαθμολογικού πίνακα του αγώνα, αλλά η ποινή που δέχθηκε ο Λιούις Χάμιλτον λόγω της σύγκρουσης του με τον Αλεξάντερ Άλμπον στους τελευταίους γύρους του αγώνα, του χάρισαν την 3η θέση, πίσω από τους Μαξ Φερστάπεν και Πιερ Γκασλί με Ρεντ Μπουλ και Σκουντερία Τόρο Ρόσσο αντίστοιχα.
Απόσπαση στη Φερράρι
Στις 15 Μαΐου 2020 εν μέσω κορονοϊού ο Κάρλος Σάινθ υπέγραψε συμβόλαιο απόσπασής του στη Φερράρι για το 2021. Εκεί θα πάρει τη θέση του Γερμανού Σεμπάστιαν Φέτελ ο οποίος με τη σειρά του θα μεταγραφεί στην Aston Martin όπου θα πάρει τη θέση του Μεξικανού Σέρχιο Πέρες. Στο Γκραν Πρι του Μπαχρέιν ξεκίνησε και τερμάτισε στην όγδοη θέση. Στη συνέχεια, θα ξεκινήσει απο την ενδέκατη θέση του αγωνα στην Ίμολα και θα τερματίσει στην πέμπτη θέση, καταφέρνοντας να κερδίσει έξι θέσεις. Θα καταφέρει επίσης να πάρει το τρίτο βάθρο της καριέρας του και το πρώτο με τη Φερράρι στο Γκραν Πρι του Μονακό. Η γρήγορη προσαρμογή του στο μονοθέσιο της Φερράρι εχει γίνει άξιο θαυμασμού λόγω των επιδόσεών του στους πρώτους αγώνες της σεζόν που είναι αντάξιες με του συνόδηγού του, Σαρλς Λεκλέρκ, καθιστώντας αυτό το δίδυμο οδηγών ως ένα από τα καλύτερα στη Φόρμουλα 1 αυτήν τη στιγμή. Το συμβόλαιο απόσπασης του Σάινθ στη Φερράρι ισχύει και για το 2022.
Παραλία Βοιωτίας
Η Παραλία ή Παραλία Σαράντι είναι χωριό του νομού Βοιωτίας του δήμου Θηβαίων, όπως αυτός συστάθηκε σύμφωνα με το Πρόγραμμα Καλλικράτης. Βρίσκεται σε απόσταση 7 χιλιομέτρων μακριά από το χωριό Πρόδρομος και 50 χιλιόμετρα από τη Θήβα, στο χείλος ενός στενού όρμου, μπροστά από μία παραλία με λευκό βότσαλο. Ο οικισμός έχει 160 κατοίκους, σύμφωνα με την απογραφή του 2011. Οι πρώτοι κάτοικοι του Σαραντίου ήταν Έλληνες πρόσφυγες από τη Μικρά Ασία.
Πηγές
Κατηγορία:Χωριά του δήμου Θηβαίων Κατηγορία:Χωριά του νομού Βοιωτίας
Χριστιανοδημοκρατικό και Φλαμανδικό Κόμμα
Το Χριστιανοδημοκρατικό και Φλαμανδικό Κόμμα (ολλ. Christen-Democratisch en Vlaams) είναι βελγικό χριστιανοδημοκρατικό κόμμα της Φλάνδρας. Ιστορικά, το κόμμα έχει δεσμούς και με συνδικάτα (Συνομοσπονδία Χριστιανικών Συνδικάτων) και με σωματεία όπως η Ένωση Αυτοαπασχολούμενων Επιχειρηματιών και o Αγροτικός Σύνδεσμος. Μέχρι το 2001, το κόμμα ονομαζόταν Χριστιανικό Λαϊκό Κόμμα.
Το κόμμα είναι το μεγαλύτερο του Φλαμανδικού Κοινοβουλίου και ηγείται της Φλαμανδικής Κυβέρνησης με υπουργό-πρόεδρο τον Κρις Πέετερς. Επίσης, είναι το μεγαλύτερο φλαμανδικό κόμμα στην κυβέρνηση του Έλιο Ντι Ρούπο.
Είναι περισσότερο γνωστό στην Ευρώπη εξατίας του Χέρμαν βαν Ρομπέι, νυν πρόεδρος του Ευρωπαϊκού Συμβουλίου, καθώς και του Βίλφριντ Μάρτενς, πρόεδρο του Ευρωπαϊκού Λαϊκού Κόμματος.
Έδρες σε κοινοβούλια
Κατηγορία:Βελγικά πολιτικά κόμματα Κατηγορία:Χριστιανοδημοκρατικά κόμματα
Άνσελμος Καντουαρίας
Ο Άνσελμος (Anselm of Canterbury, 1033 - 21 Απριλίου 1109), αναφερόμενος και ως Άνσελμος της Αόστης, ήταν αρχιεπίσκοπος Καντουαρίας (Κάντερμπερι). Ιταλός στην καταγωγή, αποτελεί κυρίαρχη μορφή της θεολογίας και της φιλοσοφίας στη μεσαιωνική Ευρώπη του 11ου αιώνα. Θεωρείται πατέρας του σχολαστικισμού και επινοητής του οντολογικού επιχειρήματος για την ύπαρξη του Θεού. Ως αρχιεπίσκοπος αντιτάχθηκε ανοικτά στις Σταυροφορίες.
Βίος
Λίγα είναι γνωστά για την νεαρή ηλικία του, πέρα του ότι γεννήθηκε από οικογένεια ευγενών κοντά στην πόλη Αόστα, στα σύνορα της Βουργουνδίας με τη Λομβαρδία. Στην εφηβική του ηλικία προσπάθησε χωρίς επιτυχία να γίνει μοναχός στο τοπικό αββαείο. Αργότερα εγκατέλειψε την πατρική οικία σε ηλικία 23 ετών για να περιπλανηθεί στη Βουργουνδία και τη Γαλλία. Μετά από τριετές ταξίδι έφθασε στη Νορμανδία το 1059. Εκεί το ενδιαφέρον του προσείλκυσε ο Λανφράν, (Lanfranc du Bec) ηγούμενος του αββαείου των Βενεδικτίνων στο Μπεκ. Γενόμενος ο ίδιος ηγούμενος το 1078 κατόρθωσε ανάμεσα στα διαχειριστικά, διδακτικά και συμβουλευτικά του καθήκοντα να γράψει το Μονολόγιον (1075-76), το Προσλόγιον (1077-78) και τέσσερεις φιλοσοφικούς διαλόγους.
Το 1092, ακολουθώντας τα βήματα του Λανφράν ταξίδεψε στην Αγγλία, όπου προτάθηκε να καταλάβει την κενή θέση του αρχιεπισκόπου. Τη θέση αυτή ο Άνσελμος δεν την επιθυμούσε, παρά το ότι ο βασιλέας Γουίλιαμ Ρούφους τη διατηρούσε κενή, προκειμένου να εισπράττει τα εισοδήματα της αρχιεπισκοπής. Ασθενώντας, ο Γουίλιαμ Ρούφους όρισε αρχιεπίσκοπο τον Άνσελμο, που δέχθηκε παρά τις αρχικές αντιρρήσεις του. Στη θέση του αρχιεπισκόπου ο Άνσελμος συγκρούστηκε με τον βασιλέα Γουίλιαμ ανελλιπώς καθ' όλη τη διάρκεια της θητείας του με αποτέλεσμα να εξοριστεί από την Αγγλία. Στη διάρκεια της εξορίας του στη Ρώμη ολοκλήρωσε αρκετές από τις πραγματείες του.
Επιστρέφοντας στην Αγγλία μετά τον θάνατο του Ρούφους ήρθε σε σύγκρουση με τον νέο βασιλέα Ερρίκο Α', ο οποίος τον έστειλε για κρίση στον Πάπα. Με δεδομένη την ευνοϊκή κρίση του Πάπα ο Ερρίκος Α' του απαγόρευσε την επιστροφή στην Αγγλία. Ο Άνσελμος απεβίωσε το 1109, έχοντας επιστρέψει στην Αγγλία και έχοντας συμφιλιωθεί με τον βασιλικό οίκο. Άφησε πίσω του αρκετούς μαθητές και φίλους. Τιμάται ως Άγιος από την Λουθηρανική, την Αγγλικανική και την Καθολική εκκλησία.
Ιδέες
Σε ό,τι αφορά στα συμφραζόμενα της χριστιανικής διδασκαλίας ο Άνσελμος θεωρούσε ότι η πίστη δεν αποκλείει τη χρήση του «λόγου». Συνεπώς η αναγκαιότητα των συμπερασμάτων στα οποία καταλήγει, είναι δυνατόν να αποδειχθεί βάσει λογικών μεθόδων. Χαρακτηριστική δε διατύπωσή του για τα παραπάνω αποτελεί το «πιστεύω για να καταλάβω». Η προτροπή του για εφαρμογή της χρήσης του λόγου στη θεολογία θεωρείται συμβολή στην προώθηση της σχολαστικής φιλοσοφίας Αντίθετα από τον Αβερρόη και τη θεωρία του για τη διπλή αλήθεια, που επέσυρε ξεκάθαρη διαχωριστική γραμμή ανάμεσα στη φιλοσοφία και τη θεολογία, θεωρούσε ότι οι θεολόγοι θα έπρεπε να χειρίζονται ορθά τις φιλοσοφικές αλήθειες, τις αναγκαίες λογικές αιτίες (rationes necessariae). Με αυτόν τον τρόπο η φιλοσοφία μπορεί κατά τον Άνσελμο να βοηθήσει στην απόδειξη των χριστιανικών αληθειών.
Ακολουθώντας ουσιαστικά τον Αυγουστίνο, υποστήριξε ότι η απόλυτη αλήθεια ως χαρακτηριστικό του Θεού θεμελιώνει την ύπαρξη της αλήθειας στη δημιουργία. Σε αυτόν τον ακρογωνιαίο λίθο της σκέψης του ανέπτυξε ορισμένα από τα πλέον χρησιμοποιημένα οντολογικά επιχειρήματα περί της ύπαρξης του Θεού.